ᱦᱟᱵᱷᱮᱞᱤ ᱦᱚᱱᱚᱛ

ᱦᱟᱵᱷᱮᱞᱤ ᱦᱚᱱᱚᱛ () ᱫᱚ ᱟᱡᱟᱫᱽ ᱡᱟᱹᱢᱩ ᱠᱟᱹᱥᱢᱤᱨ ᱨᱮᱱᱟᱜ ᱟᱨᱮ ᱟᱱᱟᱜ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱵᱟᱜᱷ ᱦᱚᱱᱚᱛ ᱠᱷᱚᱱ ᱑ ᱡᱩᱞᱟᱭ ᱒᱐᱐᱙ ᱥᱟᱹᱦᱤᱛ ᱨᱮ ᱵᱷᱮᱜᱮᱫ ᱞᱮᱱᱟ ᱾ ᱒᱐᱑᱗ ᱥᱟᱹᱦᱤᱛ ᱯᱟᱠᱤᱥᱛᱟᱱ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱑᱕᱒,᱑᱒᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱪᱟᱪᱞᱟᱣ (Administration)
ᱱᱚᱶᱟ ᱦᱚᱱᱚᱛ ᱫᱚ ᱯᱮᱭᱟ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱥᱟᱢᱟᱝ ᱠᱟᱦᱩᱴᱟ (Forward Kahuta) ᱦᱟᱵᱷᱮᱞᱤ ᱛᱚᱦᱥᱤᱞ, ᱠᱷᱩᱨᱥᱤᱫᱟᱵᱟᱫᱽ (Khursheedabad -ᱠᱷᱩᱨᱥᱤᱫᱽ ᱟᱵᱟᱫᱽ) ᱟᱨ ᱢᱩᱢᱛᱟᱡᱟᱵᱟᱫᱽ (Mumtazabad) ᱾ ᱱᱚᱸᱰᱮ ᱢᱤᱫᱴᱟᱝ ᱢᱤᱱᱤᱥᱤᱯᱟᱞ ᱠᱚᱨᱯᱚᱨᱮᱥᱚᱱ (municipal corporation) ᱢᱮᱱᱟᱜᱼᱟ ᱾ ᱦᱟᱵᱷᱮᱞᱤ ᱦᱚᱱᱚᱛ ᱨᱮ ᱑᱒ ᱜᱚᱴᱟᱝ ᱡᱩᱢᱤᱫᱽ ᱠᱟᱣᱱᱥᱤᱞ (Union Council) ᱢᱮᱱᱟᱜᱼᱟ ᱟᱨ ᱚᱱᱟ ᱢᱟᱹᱫᱽ ᱨᱮ ᱙᱕ ᱟᱹᱛᱩ (village) ᱢᱮᱱᱟᱜᱼᱟ ᱾ 

ᱚᱛᱱᱚ
ᱦᱟᱵᱷᱮᱞᱤ ᱫᱚ ᱢᱚᱴᱟᱢᱩᱴᱤ ᱘᱐᱐᱐ ᱯᱷᱩᱴ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱥᱟᱹᱢᱩᱫᱽ ᱞᱮᱵᱷᱮᱞ (sea level) ᱠᱷᱚᱱ ᱾ ᱱᱚᱸᱰᱮ ᱥᱮᱨᱢᱟ ᱡᱟᱠ ᱡᱟᱣ ᱜᱮ ᱟᱹᱰᱤ ᱡᱩᱨ ᱠᱩᱲᱦᱟᱹ ᱧᱩᱨᱩᱜᱼᱟ (Heavy snowfall) ᱾ ᱫᱟᱨᱟ ᱦᱟᱡᱤ ᱯᱤᱨ (Darra Haji Peer), ᱞᱟᱥᱫᱟᱱᱟ (Lasdana), ᱥᱤᱱᱫᱷᱜᱟᱞᱟ (Sindhgala), ᱱᱤᱞ ᱠᱩᱱᱴᱷ (Neel Kunth), ᱟᱞᱤᱭᱟᱵᱟᱫᱽ (Aliabad), ᱥᱮᱨᱟᱡᱤᱭᱟᱵᱟᱫᱽ (sheraziabad), ᱠᱟᱞᱟᱢᱩᱞᱟ (Kalamula), ᱡᱟᱵᱽᱵᱤ ᱥᱤᱭᱮᱰᱟᱱ (Jabbi Syedan) ᱮᱢᱟᱱ ᱫᱚ ᱱᱚᱸᱰᱮᱱᱟᱜ ᱵᱷᱟᱹᱜᱤ ᱟᱨ ᱧᱮᱞ ᱡᱚᱝ ᱞᱮᱠᱟᱱ ᱴᱷᱟᱶ ᱠᱟᱱᱟ ᱾ ᱡᱚᱛᱷᱚ ᱠᱷᱚᱱ ᱥᱚᱨᱮᱥ ᱧᱮᱡᱚᱝ ᱴᱷᱟᱶ ᱵᱟᱫᱚᱨᱤ (Badori) ᱫᱚ ᱟᱹᱰᱤ ᱪᱚᱴ (highest peak) ᱨᱮ ᱢᱮᱱᱟᱜᱼᱟ ᱾

ᱡᱟᱹᱛ
ᱱᱚᱶᱟ ᱦᱚᱱᱚᱛ ᱨᱮ ᱟᱭᱢᱟ ᱡᱟᱹᱛ ᱨᱤᱱ ᱦᱚᱲ ᱠᱚ ᱵᱟᱥᱟᱜ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱠᱷᱚᱱ ᱥᱤᱭᱮᱫ (Syed), ᱜᱩᱡᱽᱡᱟᱨ (Gujjar), ᱨᱟᱴᱷᱚᱨ (Rathor) ᱟᱨ ᱟᱹᱫᱤᱵᱟᱹᱥᱤ ᱢᱩᱸᱫ ᱠᱷᱚᱱ ᱠᱟᱥᱢᱤᱨᱤ (kashmiri) ᱠᱷᱟᱣᱟᱡᱟᱥ ᱮᱢᱟᱱ ᱠᱚ ᱵᱟᱹᱲᱛᱤ ᱮᱞᱮᱞᱮ ᱨᱮ ᱢᱮᱱᱟᱜ ᱠᱚᱣᱟ ᱾ ᱩᱱᱠᱩ ᱵᱮᱜᱚᱨ ᱠᱷᱟᱱ (ᱯᱟᱴᱷᱟᱬ), ᱱᱤᱭᱟᱡᱤ (Niazi), ᱫᱟᱨ (Dar (tribe)), ᱠᱤᱭᱟᱱᱤ (Kiani), ᱠᱩᱨᱮᱥᱤ (Qureshi) ᱥᱮᱭᱠᱷ (Sheikh), ᱢᱩᱜᱷᱚᱞ (Mughal), ᱴᱷᱟᱠᱚᱨ (Thakar) ᱟᱨ ᱯᱷᱟᱨᱩᱠᱤ (Farooqi) ᱮᱢᱟᱱ ᱠᱚ ᱦᱚᱸ ᱢᱮᱱᱟᱜ ᱠᱚᱣᱟ ᱾

 ᱯᱟᱹᱨᱥᱤ 
ᱯᱟᱦᱟᱲᱤ (Pahari) ᱯᱟᱹᱨᱥᱤ ᱫᱚ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ, ᱚᱸᱰᱮ ᱛᱟᱦᱮᱱ ᱠᱱᱟ ᱦᱚᱲ ᱢᱟᱹᱫᱽ ᱠᱷᱚᱱ ᱕᱕% ᱦᱚᱲ ᱫᱚ ᱯᱟᱦᱟᱲᱤ ᱯᱟᱹᱨᱥᱤ ᱠᱚ ᱨᱚᱲ ᱠᱟᱱᱟ, ᱒᱕% ᱠᱟᱥᱢᱤᱨᱤ ᱯᱟᱹᱨᱥᱤ ᱟᱨ ᱒᱐% ᱦᱚᱲ ᱫᱚ ᱜᱩᱡᱚᱨᱤ ᱯᱟᱹᱨᱥᱤ ᱠᱚ ᱨᱚᱲ ᱠᱟᱱᱟ ᱾

 ᱥᱮᱪᱮᱫ 
ᱟᱞᱤᱯᱷ ᱮᱭᱞᱟᱱ ᱯᱟᱠᱤᱥᱛᱟᱱ ᱦᱚᱱᱚᱛ ᱥᱮᱪᱮᱫ ᱨᱮᱝᱠᱤᱱ ᱒᱐᱑᱗ (Alif Ailaan Pakistan District Education Rankings 2017) ᱞᱮᱠᱟᱛᱮ ᱑᱔᱘ ᱜᱚᱴᱟᱝ ᱦᱚᱱᱚᱛ ᱢᱟᱹᱫᱽ ᱠᱷᱚᱱ ᱦᱟᱵᱷᱮᱞᱤ ᱦᱚᱱᱚᱛ ᱫᱚ ᱓᱓ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱥᱩᱵᱤᱫᱷᱟ (facilities) ᱟᱨ ᱤᱱᱯᱷᱨᱟᱥᱴᱨᱚᱠᱪᱚᱨ (infrastructure) ᱞᱟᱹᱜᱤᱫ ᱛᱮ ᱱᱚᱶᱟ ᱦᱚᱱᱚᱛ ᱫᱚ ᱑᱔᱘ ᱠᱷᱚᱱ ᱑᱔᱖ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ 

ᱥᱟᱹᱠᱷᱭᱟᱹᱛ

ᱛᱷᱚᱠ:ᱟᱡᱟᱫᱽ ᱠᱟᱥᱢᱤᱨ ᱨᱮᱱᱟᱜ ᱦᱚᱱᱚᱛ